**Обавештење за студенте мастер академских студија генерације 2018/19 и ранијих генерација којима је истекао статус**

Студенти којима је истекао статус студента имају могућност да заврше мастер академске студије уколико се поново упишу и пријаве на конкурс за упис за 2021/22. годину.

**Кандидати су у обавези да доставе сву потребну документацију за пријаву и упис која је наведена у тексту конкурса за упис у 2021/22. годину објављеног на сајту Факултета.**

Кандидатима који се пријаве на конкурс омогућава се да упуте молбу за признавање претходно положених испита у складу са важећом акредитацијом студијских програма/модула.

Кандидат подноси молбу за признавање положених испита из претходног индекса на мастер студијама. Молба се упућује на име продекана за други и трећи степен, проф. др Веселина Кљајића, и одговарајућег Одељења. Молба се подноси приликом предаје документације на конкурс, а најкасније до 30.09.2021.

Уз молбу студент прилаже фотокопију индекса (прве странице где су наведени лични подаци и свих страница где су уписани положени испити).

Висина накнаде за подношење молбе за признавање ЕСПБ извноси 3.000,00 динара. Уплату за административне трошкове молбе за признавање испита, извршити на рачун Факултета

-текући 840-1838666-35

-модел 97, позив на број 82 070

Признавање положених испита износи 50% вредности ЕСПБ на студијском програму у текућој школској години на студијском програму на ком се признају ЕСПБ, односно 3 ЕСПБ по признатом испиту.

Школарина се обрачунава по формули: висина школарине 124.000,00 динара / 60 X број ЕСПБ бодова који се уписује у првој години.